Wanneer laas het jy … | Poerdezmerdez
Wanneer laas het jy …
… ‘n kruiwa gestoot? Menz praat nou nie van die wye bek kruiwaens waarin jy jou dooie blare en gesnyde gras gooi en stoot tot waar jy daarvan ontslae raak nie.
Menz praat van ‘n boukruiwa.
Blykbaar is dit ‘n vreeslik ongewone gesig om ‘n vrou ‘n kruiwa te sien stoot in ‘n gewone banale middelklasbuurt. Die getjierie-tjierie-tjierie van die kruiwa se wiel het ook nie veel gehelp om menz incognito die bourommel te laat afgooi nie. ‘Skuus, dit was meer van ‘n TJIERIE-TJIERIE-SQUEEK-TJIERIE geluid. Die bouimplemente is duidelik nie in algemene gebruik in hierdie huishouding nie.
Desnieteendstaande en overgesetsynde (soos oom Oubaas altyd sê), was daar amper drie botsings tussen voertuie, twee gevalle van amperse berading en ‘n onbevestigde UFO sighting in menzsestraat verlede Vrydag-middag.
En ‘n menz wat amper nie kon bed toe kruip daardie aand nie. Menzsehande en rug is mos niks anders gewoond as 10 ure agter ‘n rekenaar sit, jumping to conclusions, pushing my luck, dodging deadlines, sidestepping responsibility en messteek in ander se ruê nie.
Ewenwel, menz en die kruiwa EN die gemeenskap het daardie insident oorleef. Miskien met blywende skade aan almal se brose psige, maar ons leef nog.
So, as jy dalk in ‘n gewone banale middelklas buurt ry en jy sien ‘n vrou wat ‘n tjierie-tjierie-TJIERIE!!! kruiwa stoot, moenie links of regs kyk nie. Kyk net voor jou en versnel. Kyk wel as jy bereid is om dit op eie risiko te doen. En geld het vir die berader na die tyd.
8 thoughts on “Wanneer laas het jy …”
April 12, 2017 om 6:23 vm
Twee vrae…en een opmerking.
1. Vir watter rede op hierdie aarde bestuur menz ‘n boukruiwa?
2. Het menz ‘n liksens om ‘n boukruiwa te mag bestuur?
Wanneer ‘n boukruiwa gestoot word, dan moet die wiel maak tjierietjierietjierie, anders doen jy dit te stadig!
April 12, 2017 om 6:24 vm
April 12, 2017 om 6:36 vm
‘n Liksens, ManmetdieHoed? Om kruiwa te mag bestuur? 😯
Nee, menz het nie ‘n liksens nodig nie, want mens dryf die kruiwa, nie bestuur nie! 😀
April 12, 2017 om 8:09 vm
Totius het die getjierie van die kruiwawiel poeties verewig: Die kruiwawiel se skreeugeluid kerm hy droefgeestig uit terwyl die skeemring vinnig daal, die tarentaal.
April 12, 2017 om 12:26 nm
Ek moes nou lank en vêr terugdink, maar nee. Dis te lank en te vêr. Maar daar was ñ dag, defnitief. En die geluid, myne het ook bietjie so geklink. Mmmm. Laat ek net weer probeer onthou…Ek ry môre daar naby julle verby, sal dophou. Dalk gewaar ek die getraumatiseerde bure?
April 12, 2017 om 7:27 nm
‘n Man met ‘n kruiwa is baie interessanter. Miskien weet Menz nog nie hoe om haar man te ‘bestuur’ nie
April 13, 2017 om 5:42 vm
MenzseMan het die hammerdrill en klouhamer bestuur, dan dryf menz maar eerder die kruiwa … 😀
April 13, 2017 om 6:55 nm
Ek rol my oë vir jou! Eish